text: আশরাফ উদ্দিন খান ইমু বাংলাদেশের ঢাকা জেলার রাজনীতিবিদ, মুক্তিযোদ্ধা ও তৎকালীন ঢাকা-১২ আসনের সাবেক সংসদ সদস্য।
  
  প্রাথমিক জীবন 
  আশরাফ উদ্দিন খান ইমু ঢাকা জেলার সাভার উপজেলায় জন্মগ্রহণ করেন।
  
  রাজনৈতিক জীবন 
  আশরাফ উদ্দিন খান ইমু ঢাকা জেলা আওয়ামী লীগের সহসভাপতি। তিনি ১৯৬৪ সালে ছাত্রলীগে যোগদান করে ১৯৬৫ সালে জগন্নাথ বিশ্ববিদ্যালয় ছাত্রলীগের যুগ্মসম্পাদক হিসেবে দায়িত্ব পালন করেন। ১৯৬৮ সালে মানিকগঞ্জ জেলা ছাত্রলীগের সাধারণ সম্পাদক হন। ১৯৭১ সালে মুক্তিযুদ্ধে অংশগ্রহণ করে সাভারের কমান্ডার হিসাবে দায়িত্ব পালন করেন। ১৯৭৩ সালে সাভার আওয়ামী লীগের সাংগঠনিক সম্পাদকের দায়িত্ব পালন করেন।
  
  তিনি ১৯৮৮ সালের চতুর্থ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে তৎকালীন ঢাকা-১২ আসন থেকে সংসদ সদস্য নির্বাচিত হন।
  
  ১৯৮৫ সালে সাভার উপজেলা প্রথম নির্বাচিত চেয়ারম্যান ও ১৯৯৪-২০০৩ মেয়াদে সাভার পৌরসভার প্রথম নির্বাচিত চেয়ারম্যান হিসেবেও দায়িত্ব পালন করেছেন তিনি। এছাড়াও তিনি ১৯৭৩ থেকে ১৯৭৬ সাল পর্যন্ত সাভার ইউনিয়নের চেয়ারম্যান হিসেবে দায়িত্ব পালন করেছিলেন।
  
  ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-১২ আসন থেকে পরাজিত হয়েছিলেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:ঢাকা জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:বাংলাদেশের মুক্তিযোদ্ধা
  বিষয়শ্রেণী:জগন্নাথ বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:চতুর্থ জাতীয় সংসদ সদস্য
title: আশরাফ উদ্দিন খান ইমু